*OBRAZLOŽENJE:*

Člankom 117. Zakona o socijalnoj skrbi (''Narodne novine [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677), [99/15](http://www.zakon.hr/cms.htm?id=12780), 52/16, 16/17 i 130/17) propisano je da su jedinice lokalne samouprave dužne osigurati sredstava za obavljanje djelatnosti socijalne skrbi u skladu sa mrežom socijalnih usluga na svom području. Istim člankom je propisano da jedinice lokalne samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je to utvrđeno Zakonom, na način propisan općim aktom, ako u svom proračunu imaju osigurana sredstva.

Općinsko vijeće Općine Starigrad donijelo je Odluku o socijalnoj skrbi Općine Starigrad kojom se uređuje djelatnost socijalne skrbi, načela i financiranje djelatnosti socijalne skrbi na području Općina Starigrad, korisnici socijalne skrbi, oblici pomoći prava iz područja socijalne skrbi koja osigurava Općina, uvjeti ostvarivanja prava iz socijalne skrbi, nadležnost i postupak ostvarivanja i druga pitanja značajna za obavljanje djelatnosti socijalne skrbi.

Općinsko vijeće Općine za svaku kalendarsku godinu donosi Program socijalne skrbi kojim utvrđuje potrebe u djelatnosti socijalne skrbi propisano Zakonom o socijalnoj skrbi te prava na ostale naknade propisane Odlukom te planirana sredstva za te namjene.

Za ostvarivanje programa socijalne skrbi osiguravaju se financijska sredstva iz Proračuna Općine Starigrad u iznosu od 250.000,00 kn i to za naknade roditeljima novorođene djece, sufinanciranje prijevoza vode u naselja Općine Starigrad u kojima nema vodovodne mreže, sufinanciranje prijevoza i troškova smještaja u odgojnu ustanovu djeci s posebnim potrebama, naknade za troškova stanovanja, jednokratne novčane naknade i ostalo. Ostvarivanje prava na sredstva iz Programa socijalne skrbi propisano je Odlukom o socijalnoj skrbi Općine Starigrad, Odlukom o sufinanciranju prijevoza vode, te Odlukom o novčanoj pomoći za novorođeno dijete.

Ovim Programom nastoji se povećati opći životni standard svih građana prvenstveno onih socijalno ugroženih i njihovih obitelji, odnosno pomoći pojedincima i obitelji kojima su zbog različitih uzroka potrebne takve pomoći.